Մենք կը հաստատենք, որ այս գրութեամբ կը ներկայացնենք Միացեալ Նահանգներու Արեւելեան շրջանի հայ բնակիչներուն մեծամասնութիւնը։ Մայր Աթոռի սրբութիւնը, պատուախնդրութիւնը եւ ապահովութիւնը պարտի ըլլալ գլխաւոր մտահոգութիւնը մեր ժողովուրդին, որովհետեւ Մայր Աթոռը օրինական սեփականութիւնն է համայն աշխարհի հայ հաւատացեալներուն եւ ոչ միայն՝ ափ մը ցուցարարներուն։